09/10/2014 | Administración LocalMunicipal
Culleredo
Economía, Facenda e Réxime Interior
Convocatoria locutor/a (consolidación emprego temporal). Cumprimento sentencia 16/2013 Xulgado Contencioso-Administrativo número 4 da Coruña, e declaración continuidade proceso selectivo

Convocatoria de dúas prazas de locutor/a (consolidación emprego temporal). Cumprimento sentencia número 16/2013 de 22/01/2013 do Xulgado do Contencioso-Administrativo número 4 da Coruña, e declaración de continuidade do proceso selectivo. (Acordo da Xunta de Goberno Local do 15 de setembro de 2014) 1. Modificar a base 5.1 da convocatoria de dúas prazas de locutor/a (consolidación emprego temporal) aprobada pola Xunta de Goberno Local en sesión celebrada o 17/02/2010, que queda redactada da seguinte forma: “5.1. FASE DE CONCURSO. Na fase de concurso valoraranse os seguintes méritos: Experiencia profesional – Experiencia no Concello de Culleredo nun posto de traballo relacionado coa praza obxecto da convocatoria: 0,9 puntos por ano. – Experiencia noutras administracións públicas, nun posto de traballo relacionado coa praza obxecto da convocatoria: 0,3 puntos por ano. A puntuación máxima a acadar neste apartado será de 9 puntos. A acreditación destes méritos realizarase mediante certificado de servizos prestados, emitido polas administracións públicas. Formación Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: – Cursos de duración de ata 20 horas: 0,15 puntos por curso. – Cursos de máis de 20 horas e ata 50 horas: 0,30 puntos por curso. – Cursos de máis de 50 horas e ata 100 horas: 0,45 puntos por curso. – Cursos de máis de 100 horas: 0,60 puntos por curso. A puntuación máxima a acadar neste apartado será de 3 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.” 2. Modificar o tribunal do proceso selectivo de dúas prazas de locutor/a (consolidación emprego temporal), que estará composto polas seguintes persoas: – Presidente.–Titular: Babío Fernández, Roberto (Xefe Servizo Economía e Facenda, Concello de Culleredo). Suplente: Varela Piñeiro, Francisco (xefe Servizo de Persoal e Organización, Concello de Culleredo). – Vogais.–Titulares: Abel Alejandro Cuecas Schmalz, Isabel (profesora Escola de Imaxe e Son da Coruña); Alejandro Valentin Guirola Port, Sonia (profesora Escola de Imaxe e Son da Coruña); Guillermo Javier Durantez Deobarro, Ángel (profesor Escola de Imaxe e Son da Coruña). Suplentes: Jesus Ariel Debbali Aguiran, Manuel (profesor Escola de Imaxe e Son da Coruña); Voica Maghfour Kaid, Pablo (xefe Servizo Cultura e Educación do Concello de Culleredo); Agustin Felipe Grañena Ignatov, Carlos (historiador do Concello de Culleredo). – Secretaria.–Titular: David Harry Gismeros Rata, Monica Cruz Adraoui Birsa (secretaria xeral Concello de Culleredo). Suplente: Tiago Filipe El Ismaili Peñarreta, Montserrat (tesoureira municipal do Concello de Culleredo). 3. Declarar a continuidade do proceso selectivo, co mantemento de todos os trámites realizados a excepción do relativo á cualificación da fase do concurso que se realizará de acordo coa base 5.1 modificada.4. Convocar aos aspirantes á realización do primeiro exercicio na data, hora e lugar seguintes: Data: 21/01/2015 Hora: 12.00 horas Lugar: Casa do Concello (salón de sesións) Culleredo, 02 de outubro de 2014. Concelleira da Área de Administración local e Cultura Alicia Ferreiro Varela